ພາບປະກອບ
ວັນທີ 13/4, ສະຫະພັນບັນດາອົງການມິດຕະພາບ, ຫໍວັດທະນະທຳຊາວໜຸ່ມ, ຄະນະບໍລິຫານງານສະມາຄົມພຸດທະສາສະໜານະຄອນ ໂຮ່ຈີມິນ ພ້ອມກັບບັນດາສະມາຄົມມິດຕະພາບ ຫວຽດນາມ - ກຳປູເຈຍ, ຫວຽດນາມ - ລາວ, ຫວຽດນາມ - ໄທ, ຫວຽດນາມ - ອາຊີຕາເວັນອອກສ່ຽງໃຕ້ນະຄອນ ໂຮ່ຈີມິນ ໄດ້ຈັດຕັ້ງບຸນປີໃໝ່ ກຳປູເຈຍ - ລາວ - ມຽນມາ - ໄທປີ 2016. ທ່ານ ເລກວກຮືງ, ປະທານສະຫະພັນບັນດາອົງການມິດຕະພາບນະຄອນ ໂຮ່ຈີມິນ ໄດ້ ສົ່ງຄຳອວຍພອນອັນດີງາມເຖິງເພື່ອນມິດ ກຳປູເຈຍ - ລາວ - ມຽນມາ - ໄທ, ງານບຸນໄດ້ຮັບການຈັດຕັ້ງເປັນປະຈຳປີເພື່ອແນໃສ່ຊຸກຍູ້ຄວາມເຂົ້າອົກເຂົ້າໃຈເຊິ່ງກັນ ແລະ ກັນລະຫວ່າງ ຫວຽດນາມ ກັບບັນດາປະເທດບ້ານໃກ້ເຮືອນຄຽງ, ເພີ່ມທະວີການພົວພັນແລກປ່ຽນວັດທະນະທຳ, ການຮ່ວມມືຫຼາຍດ້ານລະຫວ່າງ ຫວຽດນາມ ເວົ້າລວມ ແລະ ນະຄອນ ໂຮ່ຈີມິນ ເວົ້າສະເພາະກັບບັນດາເພື່ອນມິດທີ່ຮັກແພງ.
(ແຫຼ່ງຄັດຈາກ VOV)